ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

&'



កិច្ចសន្យាអនុវត្តគម្រោង

លេខ៖ ១០/០6 KC-ISC

ការគាំទ្រឃុំ​ និងសហគមន៍កសិករប្រើប្រាស់ទឹកឆា

នៅក្នុង ស្រុកព្រៃឈរ ខេត្តកំពង់ចាម

រវាង

ឃុំ និងសហគមន៍កសិករប្រើប្រាស់ទឹកប្រព័ន្ធធារាសាស្រ្ត ទឹកឆា

 ស្រុកព្រៃឈរ ខេត្តកំពង់ចាម

និង

មជ្ឈមណ្ឌលសេវាកម្មធារាសាស្រ្ត

ខេត្តកំពង់ធំ

ខែឧសភា ឆ្នាំ ២០១០

កិច្ចសន្យាអនុវត្តគម្រោង

គាំទ្រឃុំ និងសហគមន៍កសិករប្រើប្រាស់ទឹក

នៅក្នុងស្រុកព្រៃឈរ ខេត្តកំពង់ចាម

លេខ៖ ១០/០៦ KC-ISC

កិច្ចសន្យានេះរៀបចំឡើងរវាង

* ឃុំបឹងណាយ តំណាងដោយលោក **ង៉ាន ជឿន** ជាមេឃុំបឹងណាយ ស្រុកព្រៃឈរ ខេត្តកំពង់ចាម
* ឃុំក្រូចតំណាងដោយលោក **ម៉ន ម៉ៃ** ជាមេឃុំក្រូច និងជាប្រធាន សហគមន៍ កសិករប្រើប្រាស់ទឹកប្រព័ន្ធធារាសាស្រ្តទឹកឆា ស្រុកព្រៃឈរ ខេត្តកំពង់ចាម ជាភាគី ម្ចាស់គម្រោង

និង

* មជ្ឈមណ្ឌលសេវាកម្មធារាសាស្រ្ត ជាភាគីអនុវត្តសេវាកម្ម ដែលតំណាងដោយ លោក​ **ឡុង ពិសិដ្ឋ** ជាអ្នកសម្របសម្រួលមជ្ឈមណ្ឌលសេវាកម្មធារាសាស្រ្ត។

ប្រការ ១ គោលបំណង

ក. បង្កើតអោយមានគោលកាណ៏បែងចែកទឹករួមមួយស្តីពីការប្រើប្រាស់ទឹកតាមប្រឡាយមេ។

ខ. ពង្រឹងសមត្ថភាព និងអំណាចរបស់កសិករ និងសហគមន៏កសិករប្រើប្រាស់ទឹកក្នុងដំណើរការត្រួតពិនិត្យ លើការអនុវត្តផែនការបែងចែកទឹក ក្នុងប្រឡាយមេ។

គ. រៀបចំអោយមានការជឿជាក់ និងទំនុកចិត្តរវាងកសិករអ្នកដាំដុះ និងអ្នកពាក់ពន្ធ័ទាំងអស់។

ប្រការ ២ រយៈពេលនៃការអនុវត្តន៍សេវាកម្ម

រយៈពេលនៃការផ្តល់សេវាកម្មនេះ មានចំនួន ១៣២ថ្ងៃ (ក្នុងកំឡុងពេល ៦ ខែ) ដែលត្រូវប្រើធនធាន មនុស្សរបស់មជ្ឈមណ្ឌលសេវាកម្ម ចំនួន ៨៤ថ្ងៃ។

សេវាកម្មនេះ ចាប់ផ្តើមអនុវត្តចាប់ពី ខែឧសភា ២០១០ រហូតដល់ ខែតុលា ឆ្នាំ ២០១០។

ប្រការ ៣ ការចំណាយ នៃការអនុវត្តន៍សេវាកម្ម

* គំរោង Asirri តាមរយៈមជ្ឈមណ្ឌលសេវាកម្មធារាសាស្រ្តនឹងទទួលបន្ទុកលើការចំណាយ លើធនធាន មនុស្សរបស់មជ្ឈមណ្ឌល សេវាកម្មទាំអស់
* ការចំនាយលើប្រាក់ឧបត្ថមអ្នកតំណាង និងគណៈកម្មាការ ផ្តល់យោបល់ ដែលជាបន្ទុក របស់ភាគីម្ចាស់គំរោង។
* គំរោង Asirri តាមរយៈមជ្ឈមណ្ឌលសេវាកម្មធារាសាស្រ្តនឹងផ្តល់ប្រាក់ឧបត្ថម៥០ភាគរយអោយ សហគមន៏សំរាប់អ្នកបិទបើកទ្វារទឹក។

​

ប្រការ ៤ របាយការណ៍សកម្មភាព និងរបាយការណ៍បញ្ចប់ការអនុវត្តន៍គម្រោង

នៅរៀងរាល់ចុងខែនីមួយៗ មជ្ឈមណ្ឌលសេវាកម្មធារាសាស្រ្ត នឹងរាយការណ៍អំពីសកម្មភាព​ជូន សហគមន៍កសិករប្រើប្រាស់ទឹក និងក្រុមប្រឹក្សាឃុំ ស្តីអំពីដំណើរការនិងលទ្ធផលសំរេចបាន។ ក្រោយពេល បញ្ចប់កិច្ចសន្យា រយៈពេលមួយសបា្តហ៍ មជ្ឈមណ្ឌលនឹងផ្តល់របាយការណ៍បញ្ចប់ការអនុវត្តន៍គម្រោង តាមកិច្ចសន្យា ជូនសហគមន៍កសិករប្រើប្រាស់ទឹក និងក្រុមប្រឹក្សាឃុំ។

ប្រការ ៥ ការវាយតំលៃលើការអនុវត្តន៍គម្រោង

 ការវាយតំលៃ នឹងធ្វើឡើង ដោយគណៈកម្មាធិការសហគមន៏កសិករប្រើប្រាស់ទឹក និងក្រុមប្រឹក្សាឃុំ។ ការវាយតំលៃនេះ ផ្តោតសំខាន់ទៅលើ ការសំរេចនូវគោលបំណង ដូចមានចែងក្នុងប្រការ១ និង ២។

ប្រការ ៦ ការដោះស្រាយទំនាស់

ករណីមានទំនាស់កើតឡើងពាក់ព័ន្ធនិងកិច្ចសន្យានេះ ភាគីទាំងពីរ នឹងជួបពិភាក្សាគ្នាដើម្បីរកដំណោះ ស្រាយសមស្របមួយដែលអាចទទួលបានការឯកភាពពីភាគីទាំងពីរ។ ករណីមិនអាចពិភាក្សា រវាងភាគីទាំងពីរ ទំនាស់នេះ នឹងបញ្ជូនទៅដោះស្រាយតាមវិធានការណ៍ និងច្បាប់របស់ព្រះរាជាណាចក្រកម្ពុជា។

ប្រការ ៧ សុពលភាពនៃកិច្ចសន្យា

កិច្ចសន្យានេះ នឹងមានសុពលភាពចាប់ពីថ្ងៃចុះហត្ថលេខា រវាងមេឃុំបឹងណាយ និងមេឃុំក្រូច និងជាប្រធានសហគមន៍កសិករប្រើប្រាស់ទឹកប្រពន្ធ័ធារាសាស្រ្តទឹកឆា និងអ្នកសម្របសម្រួលនៃមជ្ឈមណ្ឌល សេវាកម្មធារាសាស្រ្ត។

ប្រការ ៨ ការធ្វើវិសោធនកម្មនៃកិច្ចសន្យា

កិច្ចសន្យានេះ អាចនឹងត្រូវធ្វើការកែប្រែ ករណីមានការឯកភាពទាំងពីរភាគី រវាងប្រធានសហគមន៍កសិករ ប្រើប្រាស់ទឹក ៥កុម្ភៈ និងអ្នកសម្របសម្រួលនៃមជ្ឈមណ្ឌលសេវាកម្មធារាសាស្រ្ត។

ធ្វើនៅ ឃុំបឹងណាយ ថ្ងៃទី ០៤ ខែឧសភា ឆ្នាំ ២០១០

 **មជ្ឈមណ្ឌលសេវាកម្មធារាសាស្រ្ត មេឃុំបឹងណាយ មេឃុំក្រូច និងជាប្រធានសហគមន៍**

**ប្រធាន​ ប្រធាន ប្រធាន**

លោក ឡុង ពិសិដ្ឋ លោក ង៉ាន ជឿន លោក ម៉ន ម៉ៃ